บรรเทาอาการทันใจโดยเปลี่ยนอาหาร รักษาที่ต้นเหตุ บรรเทาอาการเฉพาะหน้า
ช่วงท้องเสียเราต้องลดภาระให้ได้มากที่สุด ไม่ให้กระเพาะและระบบย่อยอาหารทำงานหนัก เพราะงั้นให้พยายามกินหรือดื่มอะไรที่เป็นของเหลวใส เพื่อให้ร่างกายไม่ขาดน้ำ และได้รับอิเล็กโทรไลต์หรือเกลือแร่เพียงพอ โดยไม่ทำให้กระเพาะต้องทำงานหนักเกินไป พยายามแบ่งเป็น 5 - 6 “มื้อเล็กๆ” ตลอดวัน หรือแค่จิบน้ำหรือของเหลวที่ว่าทุก 2 - 3 นาที เท่าที่จะไม่ทำให้คลื่นไส้ ของเหลวใสที่ว่าก็เช่น  น้ำเปล่า (จะเป็นน้ำอัดแก๊สหรือแต่งรสก็ได้เหมือนกัน) น้ำผลไม้แบบไม่มีกากใย น้ำพั้นช์ หรือน้ำมะนาว น้ำอัดลมหรือน้ำซ่าๆ (แต่พยายามเลือกที่ไม่ผสมน้ำตาลหรือคาเฟอีน) วุ้นเจลาติน กาแฟหรือชา (แบบไม่มีคาเฟอีน (decaf) และไม่ใส่นม) น้ำมะเขือเทศหรือน้ำผักต่างๆ ที่กรองเอากากใยออกแล้ว เครื่องดื่มเกลือแร่ (แต่อย่าดื่มอย่างเดียว แนะนำให้ดื่มควบคู่ไปกับเครื่องดื่มอื่นๆ ที่ว่ามา เพราะมีน้ำตาลสูงไป ดื่มเยอะๆ ไม่ดี) ซุปใส น้ำแกง (ไม่ใช่ซุปข้นหรือแกงกะทิ) น้ำผึ้ง หรือน้ำตาล และลูกอม เช่น ลูกอมมะนาวหรือเปปเปอร์มินต์ หวานเย็น (ไม่ผสมผลไม้หรือนม) พอวันที่ 2 ก็เริ่มกินอาหารแห้ง หรืออาหารอ่อนได้แล้ว แต่ย้ำว่าต้องกินแค่ปริมาณน้อยๆ ถ้าท้องไม่รับ ก็ต้องกลับไปดื่มของเหลวใสตามเดิม พออาการดีขึ้นค่อยลองกินอาหารอ่อน โดยเลือกอาหารที่รสจืดๆ ไขมันและกากใยต่ำ  กินอาหารโดยใช้หลักจำง่ายว่า BRAT คือเป็นอาหารรสอ่อนอย่าง banana (กล้วย), rice (ข้าว), applesauce (แอปเปิ้ลบด) และ toast (ขนมปังปิ้ง) อาหารอื่นๆ ที่แนะนำก็เช่น โจ๊ก ข้าวต้ม กล้วยบด แครกเกอร์ ก๋วยเตี๋ยว หรือมันบด อย่ากินอาหารที่ปรุงรสจัด ถ้าเหยาะเกลือเล็กน้อยถือว่าโอเค แต่อย่าเพิ่งกินอะไรเผ็ดๆ ถ้ากากใยหรือไฟเบอร์สูง จะทำให้เกิดแก๊ส ท้องเสียหนักกว่าเดิมได้ ช่วงนี้ให้หลีกเลี่ยงผักผลไม้สดไปก่อน (ยกเว้นกล้วย) จนกว่าจะสบายท้องขึ้น อาหารไฟเบอร์สูงที่ว่าก็เช่น โฮลวีทและรำข้าว จริงๆ แล้วไฟเบอร์ก็ช่วยกระตุ้นการทำงานของลำไส้ ทำให้ขับถ่ายดีในระยะยาว ถ้าสังเกตว่าตัวเองท้องเสียบ่อยๆ ให้พยายามเพิ่มไฟเบอร์ในอาหารประจำวัน จะทำให้การขับถ่ายดีขึ้น อาหารไขมันสูงจะทำให้ปวดท้อง ท้องเสียหนักกว่าเดิม ถ้ายังไม่หายดี 100% แนะนำให้หลีกเลี่ยงเนื้อแดง เนย มาการีน ผลิตภัณฑ์นมที่ไม่พร่องมันเนย อาหารทอดๆ อาหารแปรรูป อาหารสำเร็จ และฟาสต์ฟู้ดไปก่อน พยายามจำกัดไขมันในอาหารไม่เกิน 15 กรัมต่อวัน หนึ่งในสาเหตุทำคุณท้องเสีย เกิดแก๊ส และท้องอืด ก็คืออาการแพ้น้ำตาลแลคโตส (lactose intolerance) ถ้าสังเกตว่าตัวเองชอบท้องเสีย หรือท้องเสียหนักขึ้นหลังดื่มนมหรือกินอาหารที่เป็นผลิตภัณฑ์นม ก็เป็นไปได้ว่าคุณอาจจะย่อยน้ำตาลแลคโตสไม่ได้ แต่ไม่ว่ายังไง ถ้าท้องเสียก็ขอให้งดนมก่อนเป็นดีที่สุด คาเฟอีนก็ทำให้ปวดท้อง เกิดแก๊สในกระเพาะได้ แถมทำให้ยิ่งขาดน้ำ ถ้าจะดื่มชา กาแฟ และน้ำอัดลมจริงๆ ให้เลือกที่ไม่มีคาเฟอีน เครื่องที่มีคาเฟอีนก็เช่น ชา กาแฟ และเครื่องดื่มเกลือแร่บางยี่ห้อ ส่วนอาหารที่คาเฟอีนสูงก็เช่น ช็อคโกแลต เป็นต้น แอลกอฮอล์จะทำให้อาการหนักขึ้นแน่นอน แถมยังไปขัดขวางการทำงานของยาที่คุมอาการอยู่ นอกจากนี้ดื่มแอลกอฮอล์แล้วทำให้ฉี่บ่อย ร่างกายเกิดภาวะขาดน้ำได้ เพราะฉะนั้นถ้าท้องเสียหรือป่วยอยู่ งดแอลกอฮอล์ไปก่อนจะดีที่สุด สารเคมีบางอย่างในน้ำตาลเทียมนั้นทำให้ท้องเสียรุนแรงได้ พยายามหลีกเลี่ยงวัตถุเจือปนอาหารต่างๆ จนกว่าระบบย่อยอาหารของคุณจะหายเป็นปกติ น้ำตาลเทียมหรือสารให้ความหวานแทนน้ำตาลนั้นมีหลากหลายยี่ห้อ เช่น  Sunett และ Sweet One Equal, NutraSweet และ Neotame Sweet’N Low Splenda Probiotics เป็นแบคทีเรียที่มีชีวิตชนิดหนึ่งที่ช่วยให้ลำไส้แข็งแรง พบมากในอาหารอย่างโยเกิร์ตที่มีจุลินทรีย์ที่มีชีวิต (live cultures) และมีขายในรูปของยาเม็ดและแคปซูลตามร้านขายยาด้วย ที่โพรไบโอติกส์น่าจะช่วยแก้ท้องเสียจากไวรัสบางตัวหรือยาปฏิชีวนะได้ ก็เพราะช่วยฟื้นคืนสมดุลของแบคทีเรีย “ดี” ในลำไส้ให้คุณ ถึงจะบอกว่าตอนท้องเสียให้งดนมหรือผลิตภัณฑ์นม แต่ก็อนุโลมให้กินโยเกิร์ตรสธรรมชาติที่มีจุลินทรีย์ที่มีชีวิตได้ ส่วนใหญ่ที่คุณท้องเสียก็เพราะไวรัส เหมือนไข้หวัดและอื่นๆ ปกติท้องเสียเพราะไวรัสจะดีขึ้นเองใน 1 - 2 วัน ก็ให้ดูแลตัวเองรอไปก่อน ดื่มน้ำให้เพียงพอ นอนหลับพักผ่อน และซื้อยาแก้ท้องเสียกินเองจนอาการดีขึ้น ถ้าท้องเสียเพราะอาหารหรือน้ำไม่สะอาด ก็มักเป็นเพราะแบคทีเรีย หรือบางทีก็ปรสิต แบบนี้ต้องไปหาหมอ ให้คุณหมอสั่งยาปฏิชีวนะหรือยาอื่นๆ ให้ตรงเชื้อ ถ้าอาการท้องเสียไม่ดีขึ้นใน 2 - 3 วัน ก็ต้องไปหาหมอ เพราะอาจติดเชื้อได้ ปกติคุณหมอจะสั่งยาปฏิชีวนะให้ก็ต่อเมื่อแน่ใจว่าคุณท้องเสียเพราะติดเชื้อแบคทีเรีย จะใช้ยาปฏิชีวนะไม่ได้ถ้าคุณท้องเสียเพราะไวรัสหรืออื่นๆ แถมเป็นยาที่ชอบมีผลข้างเคียงรุนแรง หรือระคายกระเพาะถ้ากินผิดวิธี ปกติยาปฏิชีวนะก็เป็นสาเหตุหนึ่งที่ทำให้คุณท้องเสียได้ง่ายๆ เพราะไปทำให้แบคทีเรียดี-ร้ายในลำไส้เสียสมดุล ยารักษามะเร็งและยาลดกรดที่มีแมกนีเซียมก็ทำให้ท้องเสีย หรืออาการหนักขึ้นได้ ถ้าสังเกตว่าตัวเองท้องเสียบ่อยๆ โดยไม่รู้สาเหตุ ให้ลองปรึกษาคุณหมอเรื่องยาที่ใช้ดู เพราะคุณหมออาจปรับลดปริมาณ หรือเปลี่ยนตัวยาให้ได้ ห้ามหยุดยาหรือเปลี่ยนยาเองโดยไม่ปรึกษาคุณหมอก่อน เพราะอันตรายต่อสุขภาพร่างกายมาก โรคในระบบย่อยอาหารบางโรค ก็ทำให้ท้องเสียบ่อยๆ หรือท้องเสียเรื้อรังได้ รวมถึงโรคโครห์น (Crohn’s Disease), โรคลำไส้ใหญ่อักเสบชนิดเป็นแผล (Ulcerative Colitis), โรคเซลิแอค (Celiac Disease), โรคลำไส้แปรปรวน (Irrirtable Bowel Syndrome) และนิ่วในถุงน้ำดี (gall bladder) ทั้งก่อนและหลังผ่าตัด ให้ปรึกษาคุณหมอเรื่องรักษาหรือบรรเทาอาการของโรคประจำตัว คุณหมออาจโอนเคสไปยังคุณหมอเฉพาะทางด้านกระเพาะและลำไส้ที่เรียกว่า gastroenterologist . บางคนพอเครียดหรือวิตกกังวลมากๆ ก็ปวดท้อง ท้องเสียได้ ให้ใช้เทคนิคคลายเครียดจนติดเป็นนิสัย เพื่อไม่ให้เครียดเกินพิกัด ทำให้ท้องเสียน้อยลง สบายตัวขึ้น แนะนำให้ลองนั่งสมาธิ หรือฝึกหายใจเข้า-ออกลึกๆ รวมถึงฝึกสติ ให้ตื่นรู้อยู่เสมอ ไปเดินเล่นชมวิว ฟังเพลง หรืออะไรก็ได้ที่ช่วยให้คุณผ่อนคลาย อาการแทรกซ้อนที่พบบ่อยที่สุดเมื่อคุณท้องเสีย ก็คือภาวะขาดน้ำ (dehydration) เป็นขึ้นมาละก็อันตรายแน่ เพราะงั้นต้องพยายามดื่มน้ำเยอะๆ หรือกินน้ำแกงใสๆ ไม่ก็น้ำผลไม้เจือจางตลอดวัน ถึงจะคลื่นไส้ ก็ขอให้จิบไปเรื่อยๆ ก็ยังดี เพราะสำคัญมากว่าร่างกายต้องได้รับน้ำทดแทนน้ำที่เสียไปตอนท้องเสีย  ดื่มน้ำเปล่านี่แหละดี แต่ก็ให้ลองกินน้ำแกง น้ำผลไม้ หรือน้ำเกลือแร่ดูด้วย เพราะร่างกายต้องการอิเล็กโทรไลต์หรือเกลือแร่ อย่างโพแทสเซียมและโซเดียม  บางคนก็ว่าดื่มน้ำแอปเปิ้ลแล้วอาการหนักกว่าเดิม เพราะงั้นต้องระวัง  อมน้ำแข็งแทนก็ได้ ถ้าคลื่นไส้เกินจะดื่มน้ำ  ไปหาหมอทันที ถ้าร่างกายกักเก็บน้ำได้ไม่ถึง 12 ชั่วโมง หรือท้องเสีย/อาเจียนนานเกิน 24 ชั่วโมง ถ้าขาดน้ำขั้นรุนแรง แนะนำให้ไปโรงพยาบาลเพื่อให้น้ำเกลือจะดีกว่า  ถ้าคนที่ท้องเสียเป็นเด็กหรือทารก ห้ามให้ดื่มน้ำผลไม้หรืออะไรที่อัดแก๊ส แต่ถ้าเด็กยังกินนมแม่อยู่ ก็ให้นมได้ตามปกติ ลองกินยา loperamide (Imodium A-D) หรือ bismuth subsalicylate (Pepto-Bismol) ดู โดยปฏิบัติตามคำแนะนำที่ฉลากอย่างเคร่งครัด ปกติยาที่ว่าหาซื้อได้ตามร้านขายยาทั่วไป  ห้ามให้เด็กกินยาที่ว่า เว้นแต่จะปรึกษาคุณหมอจนแน่ใจแล้ว อาการท้องเสียบางแบบก็กินยาแล้วยิ่งแย่ เช่น ถ้าท้องเสียปวดท้องเพราะติดเชื้อแบคทีเรีย สรุปแล้วคือซื้อยาแก้ท้องเสียกินเองได้ แต่ถ้ากินยาแล้วอาการหนักกว่าเดิม ให้รีบไปหาหมอทันที ลองกินยาแก้ปวดแก้อักเสบที่ไม่ใช่สเตียรอยด์ดู (ยากลุ่ม NSAIDs เช่น ibuprofen และ naproxen) เพื่อลดไข้และแก้ปวดท้อง แต่ระวังอย่ากินยาเกินขนาด และไม่ควรกินยาพวกนี้ถ้ามีโรคประจำตัว เพราะอาจระคายเคืองกระเพาะจนยิ่งปวดท้องได้ ต้องกินยาตามคำแนะนำที่ฉลากหรือคำแนะนำของแพทย์/เภสัชกร และควรหยุดยาถ้า  คุณหมอสั่งยาตัวอื่นให้ หรือกินยา NSAID ตัวอื่นแก้โรคอื่นอยู่แล้ว เป็นโรคตับหรือไต มีแผลหรือเลือดออกในกระเพาะอาหาร อายุไม่ถึง 18 ปี ถ้าจะให้เด็กหรือวัยรุ่นกินยาแอสไพริน ก็ต้องปรึกษาคุณหมอก่อน เพราะเขาวิจัยกันมาแล้วว่ารักษาไวรัส (และไข้หวัดใหญ่) ในเด็กและวัยรุ่นด้วยยาแอสไพรินแล้วเสี่ยงเป็นโรค Reye's Syndrome ที่อันตรายร้ายแรงถึงชีวิตได้ ก็เหมือนโรคและอาการอื่นๆ หนึ่งในวิธีดูแลตัวเองที่ดีที่สุด ก็คือพักผ่อน แนะนำให้นอนเยอะๆ ร่างกายต้องได้พักผ่อนและอบอุ่น แบบนี้ถึงจะต้านการติดเชื้อที่อาจเป็นสาเหตุทำคุณท้องเสียได้ และเป็นโอกาสให้ร่างกายได้ผ่อนคลายความอ่อนล้าและตึงเครียดหลังป่วย ถ้าคุณท้องเสียหรืออาเจียนนานเกิน 24 ชั่วโมง หรือดื่มน้ำแล้วท้องไม่รับนานเกิน 12 ชั่วโมง ต้องระวังภาวะขาดน้ำ แนะนำให้ไปหาหมอจะดีกว่า ถ้าปวดท้องหรือลำไส้อย่างรุนแรง ถ่ายออกมาสีเข้มดำ มีเลือดปน ไข้สูงเกิน 39°C (102°F) คอแข็ง ปวดหัวรุนแรง ตัวเหลือง ตา (ขาว) เหลือง พวกนี้ก็ต้องรีบไปหาหมอเช่นกัน อาการที่เป็นสัญญาณว่าคุณมีภาวะขาดน้ำ คือกระหายน้ำเป็นพิเศษ ปากแห้ง ตัวแห้ง ฉี่น้อย ฉี่สีเข้ม รู้สึกวิงเวียน อ่อนเพลีย ไม่มีแรง คล้ายจะเป็นลม เด็กและเด็กอ่อนจะเกิดภาวะขาดน้ำได้ง่ายกว่าผู้ใหญ่ แถมเป็นขึ้นมาแต่ละทีก็รุนแรงกว่า สัญญาณที่บอกว่าลูกของคุณกำลังขาดน้ำก็คือ ตาโหล หน้าผากยวบบางจุด ผ้าอ้อมค่อนข้างแห้งผิดปกติ (หรือไม่ฉี่เลยเกิน 3 ชั่วโมง) ร้องไห้แต่น้ำตาไม่ไหล ปากและลิ้นแห้ง มีไข้สูงเกิน 39°C (102°F) หงุดหงิด หรือง่วงซึม  ถ้าเด็กท้องเสียนานเกิน 24 ชั่วโมง หรือถ่ายสีเข้มดำ มีเลือดปน ก็ต้องรีบพาไปหาหมอเช่นกัน ถ้าเด็กเริ่มซึม ขยับตัวช้า ปวดท้องรุนแรง ปากแห้ง หรือคุณหมอประจำตัวไม่อยู่ ให้รีบพาไปแผนกฉุกเฉินทันที ติดต่อศูนย์ช่วยเหลือหรือเรียกรถฉุกเฉินทันทีถ้าคุณหรือใครหายใจติดขัด เจ็บแน่นหน้าอก สับสนมึนงง ง่วงซึมขั้นรุนแรง ตื่นนอนไม่ค่อยไหว เป็นลม/หมดสติ หัวใจเต้นเร็ว/ผิดปกติ ชักเกร็ง คอแข็ง ปวดหัวรุนแรง อ่อนแรง วิงเวียน คล้ายจะเป็นลม
กินแต่ของเหลวใส. ค่อยๆ เพิ่มอาหารอ่อน. กินแต่อาหารกากใยต่ำ. งดอาหารทอดๆ มันๆ. งดผลิตภัณฑ์นม. งดคาเฟอีน. ห้ามดื่มแอลกอฮอล์. ระวังน้ำตาลฟรุกโตสกับสารให้ความหวานแทนน้ำตาล. ลองกินอาหารที่มีโพรไบโอติกส์. รอจนครบระยะของไวรัส. ถ้าติดเชื้อแบคทีเรียต้องกินยาที่หมอสั่ง. ปรึกษาคุณหมอเรื่องเปลี่ยนยา. รักษาโรคเรื้อรัง. คลายเครียด ลดวิตกกังวล ระวังภาวะขาดน้ำ. ซื้อยาแก้ท้องเสียกินเอง. ต้องระวังถ้าจะกินยาแก้ปวด. นอนหลับพักผ่อนเยอะๆ. ถ้าเป็นนานไม่ยอมหายหรืออาการหนักขึ้น ต้องไปหาหมอ. ถ้าเด็กเกิดภาวะขาดน้ำต้องรีบพาไปหาหมอทันที. ถ้าอาการรุนแรงเข้าขั้นอันตรายต่อชีวิต ให้รีบเรียกรถฉุกเฉิน.
https://www.wikihow.com/Get-Rid-of-Diarrhea-Fast https://www.wikihow.com/Get-Rid-of-Diarrhea-Fast https://www.wikihow.com/Get-Rid-of-Diarrhea-Fast
Changing Your Diet for Quick Relief Treating the Cause Dealing With Symptoms Fast